
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2020. (II. 27.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2020. február 18.

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2020. január 30-ai ülése óta nem volt lejárt határidejű határozat.
II. Tájékoztató az előző ülés óta történt fontosabb eseményekről
A következő fontosabb eseményeket említeném meg az elmúlt ülésünk óta:
· Január 31-én Nagykátán aláírtam a Tápiómenti Települések Csatornamű Vízgazdálkodási Társulatának elszámolási eljárásával kapcsolatos települések közötti megállapodást.

· Február 5-én HE-DO Kft. munkatársaival és műszaki ellenőrünkkel közösen garanciális bejárást tartottunk településünkön az elmúlt években felújított és leaszfaltozott Gárdonyi Géza, Táncsics Mihály utca, Nyárfa utca, Erkel Ferenc utca és a Szent István tér kapcsán.

· Február 7-én a település orvosaival és védőnőivel megtekintettük az új egészségközpontot, minden érintett együttműködő volt.
· Február 9-én levelet küldtünk a Magyar Közút Zrt.-nek a Vasút utca esetleges önkormányzati tulajdonba és kezelésbe vétele tárgyában, valamint a vasútállomás környékén tapasztalható, csapadékvizek okozta áldatlan állapotok ügyében.

· Február 10-én az Estikék Idősek Otthona Alapítvány új kuratóriumi elnökével tárgyaltam az Alapítvány és az Önkormányzat között fennálló megállapodás aktualizálásáról.

· Február 10-én a Béke utcában található önkormányzati telek esetleges közös hasznosításáról folytattam tárgyalást a Gigor-Team Kft. ügyvezető-tulajdonosával.

· Február 10-én, 11-én és 19-én került sor az önkormányzat fenntartásában működő intézmények költségvetéseinek egyeztetésére az intézményvezetőkkel.

· Február 14-én – Mányi Zoltán PVB taggal közösen – a Jász-Plasztik Kft. telephelye mellett elhelyezkedő, Kasza Lajos tulajdonában álló terület megvásárlásáról, esetleges közös hasznosításáról tárgyaltunk a Kft. ügyvédjével.

· Február 14-én a város közvilágításának fejlesztéséről folyatattam egyeztetést az E-ON szakembereivel 

· Február 17-én és február 21-én a polgárőrség létszámbővítéséről, új belépőkről egyeztettem az érintettekkel.

· Február 18-án a Nagykátai Járás Helyi Védelmi Bizottsági ülésén vettem részt.
· Február 20-án a Tápiómenti Területfejlesztési Társulás Társulási Tanácsának ülésén elfogadtuk a Társulás 2020. évi költségvetését. 

